Diari Oficial de la Generalitat Valenciana


Sumari del DOGV 260, del 13-06-1985 (1985/804509)

CIRCULAR sobre incendis forestals any 1985.
-------------------------------------------

### Dades del document

Número de DOGV
:   260

Data del DOGV
:   13-06-1985

Secció del DOGV
:   ALTRES DISPOSICIONS

Número del document
:   1985/804509


Data del document
:   29-04-1985

Organisme emissor
:   Conselleria d'Agricultura, Pesca i Alimentació

Tipus de document
:   Anunci

Anàlisi jurídica

Circular sobre incendis forestals.- Any 1985.  
Segons que disposa la Llei 81/1968, de 5 de desembre sobre Incendis Forestals, i en el seu Reglament vigent, de 26 de desembre de 1972 (Articles 19 i 20), i Reial Decret 1777/79, els quals declaren "Zones de Perill els municipis que s'hi detallen, de les províncies d'Alacant, Castelló i València, que constitueixen la Comunitat Valenciana" i per tal d'evitar la declaració d?Incendis en monts públics i particulars i aconseguir llur ràpida extinció en el territori de la Comunitat Valenciana, decrete, en cas de produir-se'n:   
Mesures preventives extraordinàries  
Es fixa enguany com a període de vigència d'aquestes "Mesures preventives de caràcter extraordinari" el comprés entre el dia I de juny i el 30 de setembre pròxim ambdós inclosos, que coincideix amb el més alt índex de perillositat de l'any; durant aquest període són d'obligatori compliment les normes següents:   
Primera. Queda totalment prohibit l'ús de foc per a qualsevol finalitat, tret de fematers i instal·lacions autoritzades, en els monts i en una faixa de 400 m. a la rodalia, a no ser que hi haja algun obstacle en la faixa assenyalada que barre el pus del foc cap al mont.   
Segona. Queda prohibida l'execució d'operacions culturals amb l'ús del foc en finques forestals o d'altra mena, així com la crema de residus forestals, agrícoles o d'altra naturalesa.   
Tercera. La instal·lació de fematers haurà de comptar amb l'autorització expressa de la Conselleria, amb l'informe previ del Cap de la Unitat Forestal dels Serveis Territorials.   
Quarta. També hom prohibeix les operacions de carboneig i la utilització d'equipaments portàtils per a la destil·lació de plantes aromàtiques.   
Quinta. Hom prohibeix l'emmagatzenament, transport o la utilització de matèries inflamables explosives per la muntanya. Quan s'utilitzen explosius per a obertures de carreteres, o d'altres similars, situats en zones forestals, hauran d'establir-se colles d'obrers provists de materials per a l'extinció dels focs que eventualment poguessen produir-s'hi.   
Sisena. Hom prohibeix als caçadors l'ús de cartutxs provistos de tacs de paper.   
Setena. Hom prohibeix el llançament de coets, globus o artefactes de qualsevol classe que continga foc.   
Vuitena. Hom prohibeix el trànsit, estatge i acampada de persones i vehicles per zones acotades, en raó de llur elevat perill d'incendis, d'acord amb la petició expressa de l'ajuntament propietari del mont.   
Novena. Els fumadors que transiten per la muntanya hauran d'apagar acuradament els llumins i puntes de cigarretes abans de llançar-los' tot quedant prohibit tirar uns i altres dels vehicles estant.   
Mesures preventives ordinàries  
Durant el període comprés entre l'1 d'octubre pròxim i el 31 de maig següent, regiran les mesures preventives de caràcter ordinari següents:   
Primera. Segons l'article 24 de l'esmentat Reglament d'incendis, les operacions culturals de finques dins de la muntanya o en una faixa de 100 m. al voltant, amb ús de foc, crema de despulles agrícoles i altres anàlegs, així com la crema de les restes llenyoses procedents de la neteja de tallafocs o d'altres operacions dins del mont, es duran a terme pels interessats, prèvia notificació a l'agent forestal de la zona o Guàrdia Civil, havent de complir totes les mesures preventives que s'exigeix en l'esmentat article.   
Segona. Hom requerirà autorització de la Direcció de la Unitat Forestal dels Serveis- Territorials per a les operacions de carboneig i utilització d'equipaments portàtils per a la destil·lació de plantes aromàtiques.   
Al hora, es mantenen les prohibicions establertes a les normes quinta, setena i novena de les mesures preventives extraordinàries.   
Extinció d'incendis  
Tota persona que advertesca l'existència o iniciació d'un Incendi Forestal, haurà d'intentar-ne l'extinció amb la màxima urgència, si ho permet la distància del foc i la seua intensitat, en cas contrari, l'Alcalde o agent de l'autoritat més pròxima, qui immediatament ho comunicarà a l'esmentada primera Autoritat local.   
L'Alcalde, en tenir coneixement de l'existència d'un Incendi Forestal, prendrà d'immediat les mesures oportunes, mobilitzant els mitjans pertinents de què disposa per a la seua extinció; quan aquests mitjans no siguen prou per a dominar el sinistre, haurà de procedir a la mobilització de persones útils, barons amb edat compresa entre els 18 i 60 anys, així com del material qualsevol que fas el seu propietari, quan estime necessari per a l'extinció de l'incendi.   
Si amb motiu dels treballs d'extinció d'incendis forestals fas necessari, a juí de l'Autoritat que els dirigeix, entrar en les finques forestals o agrícoles, així com utilitzar els camins existents i realitzar els treballs escaients, inclòs obrir tallafocs d'urgència o avançar la crema de determinades zones que dins d'una normal previsió hom crega que vagen a ser consumides pel foc, tot aplicant un tallafocs, podrà fer-se, tot i que per qualsevol circumstància hom no puga comptar amb l'autorització dels propietaris respectius. En aquests casos, en el termini més breu possible, hom donarà compte a l'Autoritat Judicial als efectes que s'hi escaiguen.   
Les Autoritats hauran igualment d'utilitzar les aigües públiques o privades, encara que s'oposen els propietaris d'aquestes, en la quantia que es precise per a l'extinció de l'incendi, així com les xarxes de comunicació amb caràcter de prioritat.   
Sancions  
La negativa a prestar col·laboració per a l'extinció d'un incendi, tot i havent estat requerit per l'autoritat, Alcalde o els seus agents, constitueix falta greu, i es podrà sancionar amb una multa fins a 50.000 pessetes, pels Serveis Territorials d'aquesta Conselleria, sense perjuí de passar el tant de culpa a la jurisdicció ordinària, si els fets poguessen ser constitutius de delicte, articles 70, 137 i 141 del Reglament d'Incendis Forestals.   
En cas d'incendi forestal, les autoritats o persona civil que en tinga coneixement, hauran de donar compte, amb la màxima rapidesa, a l'Alcalde de la localitat, a la Unitat Forestal dels Serveis Territorials corresponents, els telèfons dels quals són els següents:   
 Alacant 965 - 261109  
 Castelló 964 - 204211  
 València 96 - 3523369  
València, 29 d'abril de 1985.   
El Conseller d'Agricultura, Pesca i Alimentació,  
LLUIS FONT DE MORA I MONTESINOS